[{"text_idx": "#000003", "text": "Eelmu\u0308u\u0308gis saab tasuda peamiste Eesti pangalinkidega vo\u0303i pangakaardiga."}, {"text_idx": "#000004", "text": "Lo\u0303puks ometi hakkas lund sadama. Va\u0308ike linnake mattus suurde valgesse pilve, nii et ha\u0308davaevu sai aru, kus lo\u0303peb taevas ja kust algab maa."}, {"text_idx": "#000005", "text": "Iti, Siim ja ema tulid la\u0308bi lume poest koju. Ema ka\u0308is ko\u0303ige ees, kaks suurt poekotti kummaski ka\u0308es. Nad olid jo\u0303udnud parasjagu maja ette, kui Iti ja\u0308rsku midagi ma\u0308rkas. O\u0303igemini kedagi. See keegi oli ha\u0308sti va\u0308ike, punases kuues ja punase mu\u0308tsiga. Ja tal oli ha\u0308sti kummaline na\u0308gu. See na\u0308gu oli korraga noor ja vana."}, {"text_idx": "#000006", "text": "\u201eNa\u0308e, seal on pa\u0308kapikk!\u201c sosistas Iti."}, {"text_idx": "#000007", "text": "Siim vaatas la\u0308bi lumesaju sinna, kuhu o\u0303de na\u0308itas. Ja to\u0303esti, nu\u0308u\u0308d na\u0308gi ka tema. Seal oli pa\u0308kapikk!"}, {"text_idx": "#000009", "text": "Nende maja ukse sisse tekkis justkui uus uks. See uks oli va\u0308ga va\u0308ike, vanaaegsete kaunistustega ja see avanes!"}, {"text_idx": "#000010", "text": "\u201eTulge!\u201c hu\u0308u\u0308dis pa\u0308kapikk lastele ja viipas ka\u0308ega. \u201eSee on salauks! Need lapsed, kes suure lumesaju ajal mulle silma juhtuvad vaatama, vo\u0303ivad minuga korraks kaasa tulla!\u201c"}, {"text_idx": "#000011", "text": "\u201eLa\u0308hme!\u201c sosistas Iti ja to\u0303mbas Siimu ka\u0308isest."}, {"text_idx": "#000012", "text": "Ja\u0308rsku to\u0303usis tugev tuuleiil, haaras lapsed endaga kaasa ja so\u0303idutas nad va\u0308iksest uksest la\u0308bi. Iti ja Siim seisid ootamatult lumises metsaku\u0308las."}, {"text_idx": "#000013", "text": "Ku\u0308la oli ta\u0308ies jo\u0303uluehtes. Tuled sa\u0308rasid ja valgustasid imelist va\u0308ljakut. Kohe laste ees seisis kuusepa\u0308rgadega ehitud jo\u0303uluvana koda. Pisut eemal paistis po\u0303nev meisterdamiste koda ja veel mitu-mitu salapa\u0308rast hoonet. Eemalt jo\u0303ulutallist oli kuulda hobuste hirnatusi ja sepikoja korstnast to\u0303usis suitsu. Ko\u0303ikjalt kostis kellukeste helinat ja ninna tungis piparkoogilo\u0303hna."}, {"text_idx": "#000014", "text": "Ja\u0308rsku tundis Iti, et keegi sakutab teda jopevarrukast. See oli seesama pa\u0308kapikk, kes neid kaasa kutsunud oli."}, {"text_idx": "#000015", "text": "\u201eSaame tuttavaks,\u201c u\u0308tles pa\u0308kapikk. \u201eMina olen Liisi.\u201c"}, {"text_idx": "#000018", "text": "Iti ja Siim vaatasid jo\u0303ulumaal uudishimulikult ringi. Nad oleksid tahtnud kohe igale poole tormata, ent pa\u0308kapikk Liisi haaras lastel ka\u0308est ja kutsus nad ko\u0303igepealt endaga kaasa jo\u0303uluvana tervitama."}, {"text_idx": "#000019", "text": "Liisi viis lapsed u\u0308he kena majakese juurde, mille uksel seisis silt: JO\u0303ULUVANA KODA. Pa\u0308kapikk juhatas lapsed uksest sisse ja seal ta oligi! Jo\u0303uluvana! Pa\u0308ris to\u0303eline Jo\u0303uluvana."}, {"text_idx": "#000020", "text": "Jo\u0303uluvana istus toanurgas kiiktoolis ja naeratas ro\u0303o\u0303msalt, kui lapsi na\u0308gi."}, {"text_idx": "#000021", "text": "Toas oli uhke kuusepuu, mille ku\u0308ljes sa\u0308rasid tuled ja rippusid piparkoogid. Kogu tuba oli va\u0308ga hubane ja soe, arvatavasti olid pa\u0308kapikud just a\u0308sja selle koristamise ja sa\u0308ttimise lo\u0303petanud."}, {"text_idx": "#000022", "text": "Iti ja Siim jooksid jo\u0303uluvana juurde ja kallistasid teda. Nad ei olnud nii ammu kohtunud. Sellest oli ju terve aasta mo\u0308o\u0308das, kui nad viimati na\u0308gid."}, {"text_idx": "#000023", "text": "Jo\u0303uluvana ku\u0308sis, kuidas lastel la\u0308inud on ja lapsed jutustasid. Iti ra\u0308a\u0308kis koolist ja Siim lasteaiast, jutuks tulid mo\u0303ned nutud ja mo\u0303ned ro\u0303o\u0303mud, ko\u0303ik see, mis nendega eelmisel aastal juhtunud oli."}, {"text_idx": "#000024", "text": "Jo\u0303uluvana muudkui kuulas ja kuulas, vahepeal noogutas vo\u0303i muheles. Aeg-ajalt to\u0303stis ta u\u0308les suure maiustustekausi ja ulatas selle lastele. Niimoodi jutu ja\u0308tkuks said lapsed ka va\u0308ikse kommi po\u0303ske ja piparkoogi kaasa vo\u0303tmiseks."}, {"text_idx": "#000025", "text": "Kui Itil ja Siimul jutud ra\u0308a\u0308gitud said, viis jo\u0303uluvana lapsed suure maakaardi juurde, mis seinal rippus."}, {"text_idx": "#000026", "text": "\u201eMa na\u0308itan teile, kus ma vahepeal ka\u0308inud olen,\u201c lubas ta. \u201eLapsed ootavad mind ju peale Eesti ka Aafrikas ja Ameerikas.\u201c"}, {"text_idx": "#000027", "text": "Iti ja Siim said kumbki tu\u0308kikese paberit, kuhu peale kirjutasid nad oma jo\u0303ulusoovid. Need postitasid nad seinal rippuvasse postkasti. Nu\u0308u\u0308d oli kindel, jo\u0303ulud tulevad just nii kaunid, nagu on nende soovid."}, {"text_idx": "#000028", "text": "Ja\u0308rsku la\u0308ks uks lahti ja u\u0308ks punapo\u0303skne pa\u0308kapikutu\u0308druk viipas ka\u0308ega."}, {"text_idx": "#000029", "text": "\u201eTulge kaasa, me hakkame just praegu meisterdama!\u201c kutsus ta lapsi. Iti ja Siim lehvitasid jo\u0303uluvanale ja la\u0308ksid pa\u0308kapikuga kaasa."}, {"text_idx": "#000030", "text": "Nad astusid sisse tuppa, kust kostis kopsimist ja saagimist. Suures toas vurisesid o\u0303mblusmasinad ja klo\u0303bisesid kangasteljed. Ko\u0303ikjal ho\u0303ljus imeline magus lo\u0303hn."}, {"text_idx": "#000031", "text": "Iti ja Siim istusid laua taha ja uurisid ko\u0303ike, mis laua peal oli. Seal oli va\u0308rvilisi pabereid, la\u0308ikivaid paelu ja sa\u0308delevaid litreid."}, {"text_idx": "#000033", "text": "\u201eJa mina teen robotiga jo\u0303ulukaardi,\u201c u\u0308tles Siim."}, {"text_idx": "#000034", "text": "Nad hakkasid lo\u0303ikuma ja kleepima ning varsti valmis Itil kena kuuseehe ja Siimul vahva jo\u0303ulukaart. Lo\u0303puks aitas pa\u0308kapikutu\u0308druk neil asjad ilusasti paberisse pakkida."}, {"text_idx": "#000035", "text": "\u201eMe viime need emale ja isale,\u201c lubasid lapsed."}, {"text_idx": "#000036", "text": "Ja\u0308rsku tuhises miski lastest mo\u0308o\u0308da ja taamalt kostis kuljuste ko\u0303linat."}, {"text_idx": "#000037", "text": "\u201eNu\u0308u\u0308d la\u0308hme so\u0303itma!\u201c ho\u0303iskas pa\u0308kapikk Liisi."}, {"text_idx": "#000038", "text": "Siim tahtis so\u0303ita jo\u0303ulurongiga. See oli igavesti moodne ja po\u0303nev so\u0303iduriist. Ko\u0303ige ees oli lumesaan, mille taga vagunis said lapsed istuda. Siim kargaski rongivagunisse ja enne kui ta u\u0308mber jo\u0303udis vaadata, oli temaga koos sinna hu\u0308panud tosinkond pa\u0308kapikku. Lo\u0303bus so\u0303it jo\u0303uluku\u0308las vo\u0303is alata!"}, {"text_idx": "#000039", "text": "Iti otsustas, et tema tahab minna saaniga muinasjutumetsa. Lumesajus ootaski teda uhke saan koos kena pruuni hobusega."}, {"text_idx": "#000040", "text": "Pa\u0308kapikk Liisi pakkis Iti sooja saaniteki sisse, istus ise ka saani ja tasakesi so\u0303itsid nad muinasjutumetsa."}, {"text_idx": "#000042", "text": "Ja\u0308rsku tundis Iti, et miski lendas talle vastu kinnast. Ta vaatas kiiresti u\u0308les puu otsa. Seal oli vallatu oravapoiss, kes tahtis ka\u0308bipalli ma\u0308ngida."}, {"text_idx": "#000043", "text": "Pa\u0308rast so\u0303itu juhatas pa\u0308kapikk lapsed majakesse, millel seisis kiri: SEPIKODA."}, {"text_idx": "#000044", "text": "Sepikojas lo\u0303o\u0303mas tuli ja va\u0308lkus sepahaamer. Seal tagus rauda sepp, kel olid juuksed laubale kleepunud ja raske po\u0303ll ees."}, {"text_idx": "#000045", "text": "Kohe kui sepp lapsi ma\u0308rkas, ja\u0308ttis ta to\u0308o\u0308 pooleli ja kutsus nad enda juurde. Iti ja Siim na\u0308gid esimest korda la\u0308hedalt sepaalasit ja -haamrit. Sepp na\u0308itas neile oma to\u0308o\u0308riistu ja ra\u0308a\u0308kis, kuidas tema to\u0308o\u0308 ka\u0308ib. Lapsed said teada, et sepaamet on u\u0308ks va\u0308ga vana amet ja et inimestel on sepato\u0308o\u0308d alati vaja la\u0308inud."}, {"text_idx": "#000046", "text": "\u201eAga nu\u0308u\u0308d tulge proovige ise ka rauda taguda,\u201c u\u0308tles sepp lo\u0303puks."}, {"text_idx": "#000048", "text": "Siim sai kulbi ja vo\u0303is to\u0303sta sellega vedelat tulikuuma tina veea\u0308mbri sisse. Tina tegi vee sisse kukkudes hirmsat sisinat ja muutus sakiliseks ka\u0308nkraks. Sepp to\u0303stis ka\u0308nkra tangidega va\u0308lja ja na\u0308itas lastele."}, {"text_idx": "#000049", "text": "\u201eVaadake nu\u0308u\u0308d, mis te endale valasite!\u201c u\u0308tles ta."}, {"text_idx": "#000051", "text": "\u201eMinu meelest see on rula,\u201c u\u0308tles Siim, sest tema soovis jo\u0303ulukingiks rula saada."}, {"text_idx": "#000052", "text": "\u201eMinu meelest on see saksofon,\u201c u\u0308tles Iti, sest tema unistas isiklikust saksofonist."}, {"text_idx": "#000054", "text": "Pa\u0308kapikk Liisi u\u0308tles, et nu\u0308u\u0308d on aeg loomi toita. Nad la\u0308ksid ko\u0303ik koos jo\u0303ulutalli. Liisi su\u0308u\u0308tas tallis laterna ja lapsed na\u0308gid uudishimulikke silmapaare, mis neid ja\u0308lgisid."}, {"text_idx": "#000055", "text": "Siin olid lambad, kitsed, hobused, lehmad, ponid ja kes ko\u0303ik veel. Liisi tutvustas neile loomi, ta ra\u0308a\u0308kis iga loomaga nii ilusti, nagu oleks see loom inimene. Igal neist oli ka oma nimi. Iti ja Siim vo\u0303isid ko\u0303iki loomi paitada ja silitada."}, {"text_idx": "#000056", "text": "\u201eJo\u0303ulude ajal antakse ka neile head-paremat su\u0308u\u0308a,\u201c seletas Liisi ja nad hakkasid loomi toitma."}, {"text_idx": "#000057", "text": "Iti to\u0303stis kaeravihud hobuste ette ja vaatas, kuidas loomad sellest kohe isukalt kinni haarasid. Siim to\u0303stis lammastele ja kitsedele heina."}, {"text_idx": "#000058", "text": "Kui ko\u0303ik loomad olid toidu ette saanud, istusid Iti ja Siim suure heinakuhja otsa ja vaatasid ringi."}, {"text_idx": "#000059", "text": "Tallis oli nii rahulik, nii o\u0303dus. Loomad so\u0303id ja Iti tundis, kuidas suur jo\u0303ulurahu tuleb tema sisse."}, {"text_idx": "#000060", "text": "\u201eKas sina ka tunned?\u201c ku\u0308sis Iti Siimult."}, {"text_idx": "#000061", "text": "\u201eSeda, et jo\u0303ulud tulevad,\u201c u\u0308tles Iti."}, {"text_idx": "#000062", "text": "\u201eTunnen,\u201c vastas Siim ja naeratas o\u0303nnelikult."}, {"text_idx": "#000064", "text": "Pa\u0308kapikk Liisi hakkas naerma: \u201eSel juhul on need maailma ko\u0303ige va\u0308iksemad dinosaurused. Tulge, ma na\u0308itan!\u201c"}, {"text_idx": "#000065", "text": "Iti ja Siim jooksid pa\u0308kapiku ja\u0308rel o\u0303ue u\u0308he pisikese maja juurde. Maja peal oli kirjas: PA\u0308KAPIKKUDE KODA. Maja oli nii va\u0308ike, et Iti ja Siim pidid ku\u0308kitama, et va\u0308ikestest akendest sisse vaadata."}, {"text_idx": "#000066", "text": "Majakeses ka\u0308is meeletu mu\u0308rgel. Terve tuba oli ta\u0308is tillukesi pa\u0308kapikke, kes jooksid, trampisid, keerutasid ja karglesid. Po\u0303rand oli kaetud po\u0303huga, kus sees rulliti ja hullati."}, {"text_idx": "#000067", "text": "\u201eSee on pa\u0308kapikkude koda,\u201c seletas pa\u0308kapikk. \u201eAlguses on pa\u0308kapikud va\u0308iksed ja siis vo\u0303ivad nad hullata ja mo\u0308llata nii palju, kui nad tahavad.\u201c"}, {"text_idx": "#000069", "text": "\u201ePole hullu,\u201c u\u0308tles Liisi. \u201eLa\u0308hme o\u0303ue mu\u0308rama!\u201c"}, {"text_idx": "#000070", "text": "Lapsed la\u0308ksid o\u0303ue. Siin ootas neid suur kelguma\u0308gi. Pa\u0308kapikk Liisi ra\u0308a\u0308kis, et selle ehitamisest vo\u0303tsid osa ko\u0303ik Vanamo\u0303isa pa\u0308kapikud."}, {"text_idx": "#000071", "text": "\u201eKuidas te ku\u0308ll ko\u0303ike jo\u0303uate?\u201c imestas Iti. \u201eTe peate ju lastele kingitusi tegema ja piilumas ka\u0308ima, kas lapsed on head ja...\u201c"}, {"text_idx": "#000072", "text": "\u201eKes palju teeb, see palju jo\u0303uab,\u201c u\u0308tles pa\u0308kapikk elutargalt ja to\u0303mbas suurest kotist va\u0308lja kaks paari suuski ja suusakeppe."}, {"text_idx": "#000073", "text": "\u201eNeid te vist ei taibanud kaasa vo\u0303tta,\u201c lisas ta silma pilgutades."}, {"text_idx": "#000074", "text": "Iti ja Siim panid suusad alla ja pu\u0308u\u0308dsid so\u0303itma hakata. Nad kumbki ei olnud tu\u0308kk aega suusatanud ja suusad tundusid kohutavalt libedad."}, {"text_idx": "#000075", "text": "Aga ei tea, kas see oli siin vo\u0303lulumi vo\u0303i olid suusad vo\u0303lutud? Igal juhul niipea, kui nad suuskadel paar sammu olid teinud, hakkasid suusad justkui ise so\u0303itma. Suusakepid andsid veel hoogu juurde. Nii need suusad so\u0303idutasid lapsi muudkui edasi ja tagasi, ma\u0308est alla ja ma\u0308est u\u0308les."}, {"text_idx": "#000076", "text": "\u201eSo\u0308o\u0308ma! So\u0308o\u0308ma!\u201c hu\u0308u\u0308ti u\u0308le kogu jo\u0303ulumaa."}, {"text_idx": "#000077", "text": "Hu\u0308u\u0308dja oli jo\u0303ulumemm, kes seisis, kasukas seljas, pa\u0308kapikkude so\u0308o\u0308gimaja uksel ja kutsus rahvast kokku."}, {"text_idx": "#000078", "text": "Ko\u0303ik pa\u0308kapikud ja\u0308tsid paugupealt to\u0308o\u0308d-tegemised pooleli ja kiirustasid so\u0308o\u0308gituppa."}, {"text_idx": "#000079", "text": "Liisi kutsus Iti ja Siimu ka kaasa ja pani lapsed pika laua a\u0308a\u0308rde istuma."}, {"text_idx": "#000080", "text": "So\u0308o\u0308gitoas oli meeletult hubane ja soe. Sajad ku\u0308u\u0308nlad po\u0303lesid lu\u0308htrites ja need pa\u0308kapikud, kes to\u0308o\u0308tasid ko\u0308o\u0308gitoimkonnas, kandsid laudadele suuri supikausse ja pirukavaagnaid."}, {"text_idx": "#000081", "text": "Pikkade laudade taga istusid pa\u0308kapikud, kes so\u0303id ja kiitsid jo\u0303ulumemme hea toidu eest."}, {"text_idx": "#000082", "text": "Kui jo\u0303ulujook joodud ja magus kook ka so\u0308o\u0308dud sai, hakati laulma."}, {"text_idx": "#000083", "text": "U\u0308ks pa\u0308kapikk vo\u0303ttis laulu u\u0308les ja teised laulsid tema ja\u0308rel."}, {"text_idx": "#000085", "text": "Iti ja Siim oli pikast-po\u0303nevast pa\u0308evast jo\u0303ulumaal nii va\u0308sinud, ko\u0303ht oli ta\u0308is ja ilus laul kumises ko\u0303rvus. Mo\u0303lemad lapsed vajusid unne."}, {"text_idx": "#000086", "text": "\u201eHei!\u201c kuulsid nad ja\u0308rsku ema ha\u0308a\u0308lt. \u201eTulge nu\u0308u\u0308d tuppa!\u201c\nIti ja Siim ehmusid ja vaatasid teineteisele otsa. Nad oli o\u0303ues, oma maja ees. Lund sadas ja ema ootas. Nende maja uks oli just selline, nagu ta oli alati olnud. Ja pa\u0308kapikku ei paistnud kusagil."}, {"text_idx": "#000087", "text": "\u201eMa ei saa midagi aru,\u201c imestas Iti.\nSiim surus ka\u0308ed jope taskusse ja vo\u0303ttis va\u0308lja robotiga jo\u0303ulukaardi."}, {"text_idx": "#000088", "text": "Ka Iti leidis oma taskust kuuseehte."}, {"text_idx": "#000090", "text": "Iti ja Siim pilgutasid teineteisele silma ja jooksid ema ja\u0308rel tuppa."}, {"text_idx": "#000091", "text": "Kasutame lehel veebiku\u0308psiseid, ta\u0308psema info leiad seadete, sealt saad soovi korral ka ku\u0308psised keelata."}, {"text_idx": "#000092", "text": "See veebileht kasutab veebiku\u0308psiseid, et saaksime pakkuda omalt poolt head kasutuskogemust. Ku\u0308psiste info salvestatakse sinu veebibrauseris."}, {"text_idx": "#000093", "text": "Need veebiku\u0308psised on aktiveeritud, et sinu veebiku\u0308psiste eelistuste valikut ma\u0308letada. Veebiku\u0308psised on vajalikud ka Valgusra\u0308nnakute ostmisel."}, {"text_idx": "#000094", "text": "If you disable this cookie, we will not be able to save your preferences. This means that every time you visit this website you will need to enable or disable cookies again."}]